**Oznámenie o strategickom dokumente**

(podľa §5 zákona č. 24/2006 Z.z. o posudzovaní vplyvov na životné prostredie)

**I. Základné údaje o obstarávateľovi**

1. ***Názov:*** **Obec Hrabovka**

2. ***Kód obce:*** 506044

3. ***Identifikačné číslo:*** 00311600

4. ***Adresa sídla:*** Obec Hrabovka, Hrabovka 26, 913 26 Dolná Súča

5. ***Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:***  Eva **M r á z i k o v á**  – starostka obce, Obec Hrabovka, Hrabovka 26, 913 26 Dolná Súča, tel. 032/743 2 324, hrabovka@atlas.sk, starosta@hrabovka.eu

6. ***Meno, priezvisko, adresa, telefónne číslo a iné kontaktné údaje osoby, od ktorej možno dostať relevantné informácie o strategickom dokumente a miesto konzultácie:*** Ing. arch. Adriana Mlynčeková, PhD., osoba odborne spôsobilá na obstarávanie ÚPP a ÚPD v zmysle § 2a zákona č. 50/76 Zb., v znení neskorších predpisov, na základe poverenia starostky obce, kontakt 0902/911 156, Považská 85, 911 01 Trenčín, adriana.mlyncekova@trencin.sk, riamlyncekova@gmail.com

**II. Základné údaje o strategickom dokumente**

1. ***Názov:*** **Územný plán obce Hrabovka (len ÚPN obce)**

2. ***Charakter*** : Strategický dokument s miestnym dosahom - administratívne územie obce Hrabovka

3. ***Hlavné ciele:***

3.1. Ustanoviť pre **obec Hrabovka** v rozsahu celého riešeného územia v zmysle bodu 2 tohto článku Zásady a regulatívy podľa § 11 ods. 5 zákona č. 50/76 Zb., o územnom plánovaní a stavebnom poriadku (stavebný zákon) v znení neskorších predpisov (ďalej len stavebný zákon)

3.2. **ÚPN obce Hrabovka je novým územnoplánovacím dokumentom** , jeho spracovanie je vyvolané najmä neaktuálnosťou doteraz platného ÚPN obce z roku 1994, nutnosťou riešiť nové rozvojové plochy obce, iniciovať kvalitatívne nové rozvojové procesy sociálneho a hospodárskeho rozvoja, odrážajúce aktuálne územno – rozvojové požiadavky v oblasti rozvoja funkčného a priestorového usporiadania územia.

ÚPN obce Hrabovka v zmysle platnej legislatívy prislúchajúcej tejto problematike bude po schválení a jednotlivých krokoch predstavovať nástroj riadenia rozvoja obce, a bude dokumentom zabezpečujúcim súlad všetkých činností v území, vo vzťahu k princípom trvalo udržateľného rozvoja.

ÚPN obce Hrabovka bude riešený v rozsahu tvoriacom grafickú a textovú prílohu Oznámenia, pričom základom grafickej prílohy sú ťažiskové výkresy etapy prieskumov a rozborov. Táto etapa spracovania územnoplánovacej dokumentácie rieši problematické aspekty, ktoré predurčujú aj budúce rozvojové možnosti obce Hrabovka.

Samotnému spracovaniu novej územnoplánovacej dokumentácie obce Hrabovka predchádzali nasledovné kroky:

* **Uznesenie OcZ , ktorým sa schvaľuje obstaranie územnoplánovacej dokumentácie obce Hrabovka**
* **Schválenie zmluvy o dielo na spracovateľa – Územný plán obce Hrabovka**
* **Dohoda o vykonaní činnosti obstarávateľa v zmysle § 2a zákona č. 50/76 Zb., v znení neskorších predpisov s odborne spôsobilou osobou**
* **Dostupné a známe podklady, štúdie, ÚPN SÚ z roku 1994, rozvojové zámery obce**

4. ***Obsah:*** Oznámenie sa podáva v zmysle § 5 ods. 3 – 7 zákona č. 24/2006 Z.z., v štádiu prípravných prác podľa § 19b stavebného zákona. K dispozícii je platný ÚPN obce Hrabovka z roku 1994. Obsah ÚPN obce Hrabovka vyplýva zo zákona č. 50/76 Zb., v znení neskorších predpisov, a § 17 vyhlášky č. 55/2001 Z.z. o územnoplánovacích podkladoch a územnoplánovacej dokumentácii.

5. ***Uvažované variantné riešenia , zohľadňujúce ciele a geografický rozmer strategického dokumentu:*** S prihliadnutím na príslušné ustanovenia zákona a skutočnosť, že predmetom je nová územnoplánovacia dokumentácia obce, a vychádzajúc z počtu obyvateľov obce, ktorý umožňuje riešiť územnoplánovaciu dokumentáciu bez etapy Konceptu v zmysle § 21 ods. 2 zákona č. 50/76 Zb., v znení neskorších predpisov, bude v procese spracovania ÚPN predmetom posudzovania a vyjadrenia dotknutých orgánov štátnej správy a samosprávy, organizácií a verejnosti Návrh ÚPN podľa § 22 zákona, ako invariantné riešenie (t.j. výsledný dokument bude bez variant). Toto riešenie je posudzovateľné vo vzťahu k jestvujúcemu, t.j. nulovému stavu.

6. ***Vecný a časový harmonogram prípravy a schvaľovania:***

6.1. Prípravné práce s oznámením o strategickom dokumente a s oznámením o začatí prerokovania Zadania ÚPN obce Hrabovka : 07/2019

6.2. Spracovanie Návrhu ÚPN obce Hrabovka: 05/2020

6.3. Prerokovanie Návrhu ÚPN obce Hrabovka: 06/2020

6.4. Správa o hodnotení v zmysle zákona č. 24/2006 Z.z., o posudzovaní vplyvov na životné prostredie, v znení neskorších predpisov: **súbežne s procesom prerokovania Návrhu ÚPN a vo väzbe na konania príslušného orgánu ochrany životného prostredia**

6.5. Preskúmanie Návrhu ÚPN obce Hrabovka: **po ukončení procesov spojených so správou o hodnotení a sumarizácii povinných príloh pre podanie v zmysle § 25 zákona**

6.6. Schválenie ÚPN obce Hrabovka v orgánoch obce: **po vydaní stanoviska nadriadeného územnoplánovacieho orgánu podľa § 25 zákona**

7. ***Vzťah k iným strategickým dokumentom***: Nadradenou územnoplánovacou dokumentáciou pre ÚPN obce Hrabovka je Územný plán VÚC TSK, v znení ZaD č. 2, schválených uznesením Zastupiteľstva č. 298/2011 (Záväzná časť vyhlásená VZN č. 8/2011), a v znení ZaD č. 3, schválených zastupiteľstvom TSK v r. 2018.

8. ***Orgán kompetentný na jeho prijatie***: Obecné zastupiteľstvo v Hrabovke

9. ***Druh schvaľovacieho dokumentu***: Uznesenie Obecného zastupiteľstva v Hrabovke o schválení Územného plánu obce Hrabovka a vyhlásení Záväznej časti ÚPN obce formou VZN

**III. Základné údaje o predpokladaných vplyvoch strategického dokumentu na životné prostredie vrátane zdravia**

1. ***Požiadavky na vstup***: platný ÚPN obce Hrabovka, územnoplánovacie podklady, územno – technické a ostatné podklady týkajúce sa územia obce Hrabovka v celom rozsahu riešeného územia, známe rozvojové zámery, platné povolenia

2. ***Údaje o výstupoch***: Záväzné a smerné časti riešenia ÚPN obce Hrabovka v rozsahu vyplývajúcom z § 12 a § 17 vyhlášky 55/2001 Z.z., o územnoplánovacej dokumentácii a územnoplánovacích podkladoch a § 13 stavebného zákona

3. ***Údaje o priamych a nepriamych vplyvoch na životné prostredie***: Nie sú známe, úlohou územnoplánovacej dokumentácie je vytvorenie predpokladov pre súlad všetkých činností v území so zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja

4. ***Vplyv na zdravotný stav obyvateľstva***: úlohou územnoplánovacej dokumentácie je vylúčiť negatívne vplyvy na zdravotný stav obyvateľstva, v zmysle stanovísk príslušného úradu verejného zdravotníctva ako aj ostatných dotknutých orgánov v tomto procese

5. ***Vplyv na chránené územia vrátane návrhu opatrení na ich zmiernenie***: nepredpokladajú sa, nakoľko riešením ÚPN obce Hrabovka nebudú priamo dotknuté osobitne chránené časti prírody a krajiny v zmysle § 2 ods. 2 písm o.) zákona č. 543/2002 Z.z., o ochrane prírody a krajiny a ani územia sústavy NATURA 2000. Proces ÚPN obce Hrabovka podlieha stanoviskám orgánov ochrany prírody a krajiny, a podľa ustanovení § 30, §31 a väzbe procesne na § 22 až § 28 zákona, musí byť dosiahnutá dohoda s týmito orgánmi

6. ***Možné riziká súvisiace s uplatňovaním strategického materiálu***: nepredpokladajú sa

7. ***Vplyvy na životné prostredie presahujúce štátne hranice***: nepredpokladajú sa

**IV. Dotknuté subjekty**

1. ***Vymedzenie zainteresovanej verejnosti vrátane jej združení*** : obyvatelia obce, miestne občianske iniciatívy, všetky subjekty so sídlom alebo majúce majetkovo – právne záujmy v administratívnom území obce

2. ***Zoznam dotknutých subjektov:***

* Okresný úrad Trenčín– odbor výstavby a bytovej politiky – odd. územného plánovania
* Okresný úrad Trenčín - odbor cestnej dopravy a PK
* Okresný úrad Trenčín – odbor starostlivosti o ŽP – úseky OPK, ŠVS, OO, OH
* Okresný úrad Trenčín – pozemkový a lesný odbor
* Okresný úrad Trenčín – odbor krízového riadenia
* Okresný úrad Trenčín – odbor opravných prostriedkov – referát pôdohospodársky
* Ministerstvo obrany SR, Bratislava
* Ministerstvo životného prostredia SR – Odbor ochrany prírody, Bratislava
* Krajský pamiatkový úrad Trenčín
* RÚVZ so sídlom v Trenčíne
* TSK, Trenčín
* Ministerstvo ŽP SR, Bratislava, odbor štátnej geologickej správy
* Dopravný úrad SR Bratislava – Divízia civilného letectva
* Regionálna veterinárna a potravinová správa SR, Trenčín
* Obec Skalka n/Váhom
* Obec Zamarovce
* Obec Dolná Súča
* Obec Drietoma
* Mesto Trenčín

3. ***Dotknuté susedné štáty***: Nie sú

**V. Doplňujúce údaje**

1. ***Mapová a iná grafická dokumentácia:***

1.1. Podklady k oznámeniu sú nasledovné:

* **Komplexný urbanistický rozbor – Prieskumy a rozbory**
* **Problémový výkres – Prieskumy a rozbory**
* **Textová časť – Prieskumy a rozbory**

**Vyššie uvedené podklady sú k dispozícii na webovom sídle obce** - [www.obec-hrabovka.sk](http://www.obec-hrabovka.sk)

2. ***Materiály použité pri vypracovaní strategického dokumentu***: ÚPN mesta Trenčín, ÚPN VÚC TSK v znení ZaD č. 2, podklady z prípravných prác, ÚPN obce Hrabovka z roku 1994

**VI. Miesto a dátum vypracovania Oznámenia:**

V Trenčíne dňa 5. 2. 2020

**VII. Potvrdenie o správnosti údajov:**

1. ***Meno spracovateľa Oznámenia:***

Ing. arch. Adriana Mlynčeková, PhD. osoba odborne spôsobilá pre obstarávanie ÚPP a ÚPD podľa § 2a stavebného zákona, reg. č. 199

2. ***Potvrdenie správnosti údajov oznámenia podpisom oprávneného zástupcu obstarávateľa:***

Pečiatka obce Hrabovka Eva **M r á z i k o v á**

starostka obce Hrabovka

Prílohy: Problémový výkres, Kompletný materiál Prieskumov a rozborov vrátane KEP na [www.obec-hrabovka.sk](http://www.obec-hrabovka.sk)